CELEX: 32009R0378
Language: bg
Date: 2009-05-08 00:00:00
Title: Регламент (ЕО) № 378/2009 на Комисията от 8 май 2009 година относно разрешаването на нова употреба на препарата от Bacillus cereus var. toyoi като фуражна добавка за зайки за разплод (притежател на разрешителното за употреба Rubinum S.A.) (Текст от значение за ЕИП)

9.5.2009   
            
            
               BG
            
            
               Официален вестник на Европейския съюз
            
            
               L 116/3
            
         
      РЕГЛАМЕНТ (ЕО) № 378/2009 НА КОМИСИЯТА
   
   от 8 май 2009 година
   относно разрешаването на нова употреба на препарата от Bacillus cereus var. toyoi като фуражна добавка за зайки за разплод (притежател на разрешителното за употреба Rubinum S.A.)
   (текст от значение за ЕИП)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Регламент (ЕО) № 1831/2003 на Европейския парламент и на Съвета от 22 септември 2003 г. относно добавки за използване при храненето на животните (1), и по-специално член 9, параграф 2 от него,
   като има предвид, че:
   
               (1)
            
            
               В Регламент (ЕО) № 1831/2003 е предвидено разрешително за използването на добавки при храненето на животните, както и основанията и процедурите за предоставянето на такова разрешително.
            
         
               (2)
            
            
               В съответствие с член 7 от Регламент (ЕО) № 1831/2003 бе подадено заявление за разрешително за препарата, посочен в приложението към настоящия регламент. Това заявление бе придружено от информацията и документите, изисквани съгласно член 7, параграф 3 от Регламент (ЕО) № 1831/2003.
            
         
               (3)
            
            
               Заявлението се отнася до разрешаването на нова употреба на препарата, получен от микроорганизми Bacillus cereus var. toyoi NCIMB 40112/CNCM I-1012, който следва да се причисли към категорията „зоотехнически добавки“, като фуражна добавка за зайки за разплод.
            
         
               (4)
            
            
               Употребата на този препарат, получен от микроорганизми, бе разрешена за неограничен период от време за прасенца на възраст до два месеца и за свине майки с Регламент (ЕО) № 256/2002 на Комисията (2), за прасенца и свине за угояване с Регламент (ЕО) № 1453/2004 на Комисията (3), за говеда за угояване с Регламент (ЕО) № 255/2005 на Комисията (4), за зайци за угояване и за пилета за угояване с Регламент (ЕО) № 1200/2005 на Комисията (5), за (двумесечни) прасенца и за свине майки с Регламент (ЕО) № 1143/2007 на Комисията (6) и за период от десет години за пуйки за угояване с Регламент (ЕО) № 166/2008 на Комисията (7).
            
         
               (5)
            
            
               Представени бяха нови данни в подкрепа на заявлението за разрешаване за използване при зайки за разплод. В становището си от 9 декември 2008 г. Европейският орган за безопасност на храните („органът“) заключи, че препаратът Bacillus cereus var. toyoi NCIMB 40112/CNCM I-1012 не оказва неблагоприятно въздействие върху здравето на животните, човешкото здраве или околната среда (8). Според посоченото становище използването на препарата е безопасно за тази допълнителна категория животни и носи значителна полза по отношение на общата производителност и намаляването на смъртността на зайците през периода на кърмене. Органът не счита за необходимо да се налагат специфични изисквания по отношение на мониторинга след пускането на продукта на пазара. Той също така провери доклада за метода за анализ на фуражната добавка във фуражите, представен от референтната лаборатория на Общността, създадена с Регламент (ЕО) № 1831/2003.
            
         
               (6)
            
            
               Оценката на посочения препарат показва, че условията за разрешителното, определени в член 5 от Регламент (ЕО) № 1831/2003, са изпълнени. Следователно употребата на посочения препарат следва да бъде разрешена според предвиденото в приложението към настоящия регламент.
            
         
               (7)
            
            
               Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните,
            
         ПРИЕ НАСТОЯЩИЯ РЕГЛАМЕНТ:
   Член 1
   Посоченият в приложението препарат, който принадлежи към категорията „зоотехнически добавки“ и към функционалната група „стабилизатори на чревната флора“, се разрешава като добавка при храненето на животните при условията, определени в същото приложение.
   Член 2
   Настоящият регламент влиза в сила на двадесетия ден след публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 8 май 2009 година.
      
         
            За Комисията
         
         Androulla VASSILIOU
         
         
            Член на Комисията
         
      
   
   
      (1)  ОВ L 268, 18.10.2003 г., стр. 29.
   
      (2)  ОВ L 41, 13.2.2002 г., стр. 6.
   
      (3)  ОВ L 269, 17.8.2004 г., стр. 3.
   
      (4)  ОВ L 45, 16.2.2005 г., стр. 3.
   
      (5)  ОВ L 195, 27.7.2005 г., стр. 6.
   
      (6)  ОВ L 256, 2.10.2007 г., стр. 23.
   
      (7)  ОВ L 50, 23.2.2008 г., стр. 11.
   
      (8)  The EFSA Journal (2008 г.) 913, стр. 1—13.
   
      ПРИЛОЖЕНИЕ
      
                  Идентификационен номер на добавката
               
               
                  Наименование на титуляря на разрешителното
               
               
                  Добавка
               
               
                  Състав, химична формула, описание, аналитичен метод
               
               
                  Вид или категория на животното
               
               
                  Максимална възраст
               
               
                  Минимално съдържание
               
               
                  Максимално съдържание
               
               
                  Други разпоредби
               
               
                  Срок на валидност на разрешителното
               
            
                  CFU/kg пълноценен фураж с 12 % съдържание на влага
               
            
                  
                     Категория „зоотехнически добавки“. Функционална група: стабилизатори на чревната флора
                  
               
            
                  4b1701
               
               
                  Rubinum
               
               
                  
                     Bacillus cereus var. toyoi
                  
                  NCIMB 40112/CNCM I-1012
               
               
                  
                               
                           
                           
                              Състав на добавката:
                              Препарат от Bacillus cereus var. toyoi, съдържащ минимум 1 × 1010 CFU/g добавка
                           
                        
                               
                           
                           
                              Характеристика на активното вещество:
                              
                                 Bacillus cereus var. toyoi
                              
                              NCIMB 40112/CNCM I-1012
                           
                        
                               
                           
                           
                              Метод за анализ (1):
                              Изброяване: Метод чрез разстилане, посредством триптон-соев агар, с предварително подгряване на пробите от фураж и идентификация: и гел електрофореза в импулсно поле (PFGE)
                           
                        
               
                  Зайки за разплод
               
               
                  —
               
               
                  0,2 × 109
                  
               
               
                  1 × 109
                  
               
               
                  
                              1.
                           
                           
                              В упътването за употреба на добавката и премикса да се посочат температурата на съхранение, срокът на годност и стабилността при гранулиране.
                           
                        
                              2.
                           
                           
                              Мерки за безопасност: носене на защитни очила и ръкавици по време на манипулацията.
                           
                        
                              3.
                           
                           
                              Може да се използва в комбинирани фуражи, които съдържат разрешения коксидиостатик робенидин.
                           
                        
                              4.
                           
                           
                              За употреба при зайки за разплод от отбиването до края на периода на отбиване.
                           
                        
               
                  29 май 2019 г.
               
            
         (1)  Подробна информация относно аналитичните методи може да бъде намерена на интернет адреса на референтната лаборатория на Общността: www.irmm.jrc.be/crl-feed-additives